**Pressemelding**

**Dato: 7.3.16**

***Biovac overtar Ingeniørfirma Tison Titlestad AS I Bergen***

Biovac Environmental Technology AS overtar fra 3.3.2017 100% av aksjene i Ingeniørfirma Tison Titlestad AS

Tison Titlestad har i mer enn 20 år vært en betydelig leverandør i avløpsmarkedet på Vestlandet. Igjennom en kompetansedrevet organisasjon har de opparbeidet en sterk posisjon i sine markeder og har en betydelig kundeportefølje.

Biovac har alltid hatt lokal forankring som en av sine bærebjelker og oppkjøpet er en del av en strategi om enda sterkere lokal tilstedeværelse nå som selskapet også etablerer seg i nye markeder forteller Adm. Direktør for Biovac Petter Mellquist.

Tison Titlestad skal bestå som eget selskap og blir utgangspunktet for en bredere satsing i Vestlandsregionen ifølge CMO Terje Wilhelmsen. Selskapet vil få tilgang på et bredere sortiment og utvidet prosjektkompetanse, men skal fortsette å løse lokale utfordringer i spredt avløp med utgangspunkt i lokalkunnskap. Biovac forventer at denne satsingen vil kunne føre til flere ansatte på kontoret i Bergen.

Tidligere eier Ove Nedregotten forteller at Biovac var den foretrukne nye eieren av selskapet og han blir med videre som Daglig leder.

***Biovac Environmental Technology AS*** er *en ledende leverandør av vann- og avløpsløsninger til offentlige og private kunder gjennom kjente merkevarer som Biovac®, Haco® og Fluidtec®.* *Selskapet omsetter for ca. 150 millioner i det norske markedet og ca. 50 millioner i det svenske. Med mer enn 13.000 leverte anlegg av ulik størrelse og mer enn 25.000 årlige gjennomførte servicebesøk har Biovac Environmental Technology AS en unik kompetanse og erfaringsbase.*

Bilder: Sign. aksjeoverdragelsen

Kontakt:

Terje Wilhelmsen

Salgs og markedsdirektør/CMO

Tlf. 91 37 68 18

E-post terje.wilhelmsen@biovac.no